Marger

Hvis du åpner en og teller antall tegn pr. linje, inkludert mellomrom, så pleier det å ligge på rundt 65 tegn. I følge leseforskning så er dette det ideelle. Avhengig av hvilken type dokument det er snakk om, så kan du velge å bruke mellom 35 -75 tegn pr.linje. Bruker du under 35 tegn så må øyet bytte linje for ofte og bruker du over 75 tegn så er det lett å miste orienteringen. Antall tegn regulerer du ved hjelp av marginnstillingene. Unngå å bruke en linjeinnstilling over 13 cm. Legg merke til at grunninnstillingen i word er på 16 cm, noe som er for langt.

Mange gjør feilen med å sette marginnstillingen ved å dra direkte i justeringssymbolene på linjalen øverst. Men dette egner seg kun for bruk i mindre deler av dokumentet. Når du skal stille inn margene for heledokumentet så skal du bruke fanen // Sideoppsett .//  Sjekk først at du er i //Utskriftsoppsett//, slik at du ser kanten på dokumentet. Det gjør du ved å klikke på det venstre symbolet nede i høyre hjørne, eller du kan velge //Visning// og //Utskriftsoppsett//.
 * Innstilling av margene **



Dobbelklikk så på linjalen til venstre eller velg fanen //Sideoppsett// og klikk på pilen nede til høyre for // Utskriftsformat .//





Du endrer margene ved å skrive i feltene eller klikker på pilene. Her er det satt en venstremarg på 3 cm. og en høyremarg på 5 cm. Klikk så **//OK//**. Denne innstillingen burde fungere godt og vil gi et harmonisk og lettlest dokument.

Et A4-ark i word er 21 cm. bredt. Margene er på 8cm., det gir en tekstbredde på 13 cm. Det vil gi ca. 75 tegn pr.linje. Det er i meste laget. Derfor bør du dele opp teksten i avsnitt og bruke mellomtitler for hvert avsnitt. Hvis ikke vil det bli lite lesbart.
 * Marger, mellomtitler og avsnitt**

Du kan selvsagt bruke enda bredere marger, men mange synes at en ikke får utnyttet papiret godt nok. Test deg fram til det som fungerer for deg. Med andre ord; linjelengde, avsnitt og mellomtitler betyr mye for lesbarheten. 